สวัสดีค่ะ พอดีตอนแรกมีอาการของโรคกระเพาะ ท้องอืด เรอ แน่นท้อง เป็นมานาน จนตอนนี้รู่สึกการขับถ่ายไม่ปกติค่ะ จะปวดจิ๊ดๆท้องน้อย พอไปเข้าห้องน้ำก็ขับถ่ายไม่ออก และก็บาวทีก็ท้องผูก เวลาไปธุระสำคัญ ขอบปวดท้องขับถ่ายมากเลยค่ะ พอขับถ่ายออกมาก็กระปริกกระปอย อยากสอบถามว่า อาการนี้คือลำไส้แปรปวนไหมคะ ถ้าใช่ต้องใช้ยาอะไรรักษา แล้วก็กินพวก อาหารเสริม ไบโอติก ได่มั้ย ขอบค่ะ
สวัสดีค่ะ งาน,อาการของโรคลำไส้แปรปรวน ลักษณะคือจะมีปวดท้องแบบปวดเกร็ง และมีความผิดปกติของการถ่ายอุจจาระร่วม ด้วยอาจเป็นท้องเสียหรือท้องผูกก็ได้ หรือเป็นท้องผูกสลับกับท้องเสีย ลักษณะอุจจาระจะเปลี่ยนไป อาจเป็นก้อนแข็ง หรือเหลวจนเป็นน้ำ อยากถ่ายอุจจาระบ่อย ๆ แม้เพิ่งจะไปถ่ายอุจจาระมา มีความรู้สึกเหมือนถ่ายไม่สุด จะ มีท้องอืด มีลมมากในท้อง อาการเหล่านี้จะเป็นๆ หายๆ นานเกิน 3 เดือนดังนั้น หากมีอาการถ่ายอุจจาระที่ผิดปกติไป แต่ไม่ได้มีอาการปวดท้องแบบบิดเกร็งร่วมด้วย ก็ไม่น่าเป็นโรคลำไส้แปรปรวนค่ะทั้งนี้ อาการที่เป็นอยู่ หากมีท้องอืด เรอ แน่นท้อง มานานก่อนแล้วที่จะมีอาการของการถ่ายอุจจาระผิดปกติ ก็อาจเป็นโรคกระเพาะอาหารอักเสบ หรือมีนิ่วในถุงน้ำดีอยู่ส่วนอาการท้องผูกที่เกิดตามมา อาจเกิดจากปัจจัยอื่นๆ ซึ่งการมีท้องผูกบ่อยๆ อาจทำให้อุจจาระออกกะปริดกะปรอยได้ค่ะในเบื้องต้น ควรดูแลแบบโรคกระเพาะอาหารอักเสบและรักษาอาการท้องผูกให้หาย โดยเลือกทานอาหารที่ย่อยง่าย ไม่ทานอาหารที่มีไขมันสูง เช่น อาหารทอดต่างๆ อาหารผัด ไม่ทานเนื้อสัตว์ชิ้นใหญ่ ไม่ทานอาหารรสจัด ไม่ทานเผ็ด ควรเคี้ยวช้าๆ ให้ละเอียด ไม่ทานและกลืนเร็ว ไม่ทานปริมาณมากเกินไป ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ ปวดประจำเดือน เป็นต้น หากรู้สึกแน่นท้อง เหมือนมีแก๊สในทางเดินอาหารมาก อาจทานยาที่ช่วยลดการเกิดแก๊ส เช่น ไซเมทิโคน (simethicone), เอ็ม คาร์มิเนทิฟ (M. Carminative) มาเจสโต (magesto-F) เป็นต้นส่วนเรื่องท้องผูก ควรดื่มน้ำเปล่ามากๆ อย่างน้อย 2-3 ลิตรต่อวัน ทานผักและผลไม้ทุกมื้อ หรือทานไฟเบอร์เสริม หมั่นออกกำลังกายให้ลำไส้เคลื่อนไหว เป็นต้น ส่วนการทานโพรไบโอติกส์และพรีไบโอติกส์ในรูปแบบต่างๆ ก็สามารถทานได้เพื่อช่วยเรื่องการขับถ่ายค่ะ แต่ควรเลือกผลิตภัณฑ์ที่มีเลขที่ อย. ระบุชัดเจนถูกต้อง แหล่งผลิตเชื่อถือได้ค่ะหากอาการต่างๆ ยังคงไม่ดีขึ้น ก็ควรไปพบแพทย์เพื่อตรวจรักษาค่ะ